Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, Txantreako etxebizitzen energia-birgaitze integralari begira Iruñeko Udalarekin lankidetzan aritzeko konpromisoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Europako Efidistrict proiektuaren barruan, 2017an abiarazi ziren Txantrea auzoko Orvinako etxebizitza-multzoaren energia-birgaitze integralerako obrak, zeinak handik urtebetera eta bi urtera bitarte bukatu baitziren. Txantreako 600 etxebizitza baino gehiago birgaitzeko proiektu pilotu hori bukatuta, Gobernuak Iruñeko Udalarekiko lankidetza-esparru bat ezartzeko konpromisoa hartu zuen, auzoko beste alderdi batzuetara eramateko xedez.

Zer aurrerabide egin da esku-hartze gehiagori ekiteko eta proiektua pilotua izatetik harago hel dadin?

Iruñean, 2020ko urtarrilaren 16an

Foru parlamentaria: Pablo Azcona Molinet